CELEX: 31986R1898
Language: el
Date: 1986-06-17 00:00:00
Title: Κανονισμός (ΕΟΚ) αριθ. 1898/86 του Συμβουλίου της 17ης Ιουνίου 1986 για την τροποποίηση του κανονισμού (ΕΟΚ) αριθ. 758/86 σχετικά με το καθεστώς εισαγωγής που εφαρμόζεται, για το 1986, στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της Γενικής Συμφωνίας Δασμών και Εμπορίου (GATT)

Avis juridique important

|

31986R1898

Κανονισμός (ΕΟΚ) αριθ. 1898/86 του Συμβουλίου της 17ης Ιουνίου 1986 για την τροποποίηση του κανονισμού (ΕΟΚ) αριθ. 758/86 σχετικά με το καθεστώς εισαγωγής που εφαρμόζεται, για το 1986, στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της Γενικής Συμφωνίας Δασμών και Εμπορίου (GATT)  

Επίσημη Εφημερίδα αριθ. L 164 της 20/06/1986 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1898/86 ΤΟΥ ΣΥΜΒΟΥΛΙΟΥ  της της 17ης Ιουνίου 1986  για την τροποποίηση του κανονισμού (ΕΟΚ) αριθ. 758/86 σχετικά με το καθεστώς εισαγωγής που εφαρμόζεται, για το 1986, στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της Γενικής Συμφωνίας Δασμών και Εμπορίου (GATT)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 604/83 του Συμβουλίου της 14ης Μαρτίου 1983 για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 07.06 Α του κοινού δασμολογίου και για την τροποποίηση του κανονισμού (ΕΟΚ) αριθ. 950/68 περί του κοινού δασμολογίου (1), και ιδίως το άρθρο 1 στοιχείο δ),  την πρόταση της Επιτροπής,  Εκτιμώντας:  ότι, για τα προηγούμενα έτη, οι ποσότητες μανιόκας που μπορούσαν να εισαχθούν στην Κοινότητα, προελεύσεως τρίτων χωρών μη μελών της GATT με το ευεργέτημα εισφοράς 6 % κατ' αξία, είχαν καθορισθεί διαδοχικά σε 370 000 και 300 000 τόνους·  ότι οι πραγματικές εισαγωγές μανιόκας καταγόμενης από τις χώρες αυτές ήταν αισθητά κατώτερες από την ποσόστωση των 300 000 τόνων που είχε καθορίσει το Συμβούλιο, και ότι, για να ληφθεί υπόψη αυτή η κατάσταση, ο κανονισμός (ΕΟΚ) αριθ. 758/86 (2) όρισε, για το έτος 1986, το ύψος της ποσόστωσης σε 200 000 τόνους·  ότι, αντίθετα με τα έτη 1984 και 1985, οι ποσότητες μανιόκας που διαθέτουν για το τρέχον έτος οι ενδιαφερόμενες χώρες είναι πολύ μεγαλύτερες· ότι, εξάλλου, λαμβανομένης υπόψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας, πρέπει να ανοιχθεί το ύψος της ποσόστωσης για το 1986 στο επίπεδο του 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το 1986, η δασμολογική ποσόστωση που όρισε ο κανονισμός (ΕΟΚ) αριθ. 758/86 για τα προϊόντα της διάκρισης 07.06 Α του κοινού δασμολογίου - ρίζες μανιόκας, αραρούτης, σαλεπιού και άλλες παρόμοιες ρίζες και κόνδυλοι με υψηλή περιεκτικότητα σε άμυλο, με εξαίρεση τις γλυκοπατάτες - καταγωγής τρίτων χωρών μη μελών της GATT, και για την οποία εισπράττεται εισφορά κατά την εισαγωγή όχι μεγαλύτερη του 6 % κατ' αξία, ορίζεται σε 300 000 τόνους.  Άρθρο 2  Οι λεπτομέρειες εφαρμογής όσον αφορά τη χορήγηση αδειών εισαγωγής για τη δασμολογική ποσόστωση που αναφέρει το άρθρο 1, καθορίζονται σύμφωνα με τη διαδικασία που προβλέπει το άρθρο 26 του κανονισμού (ΕΟΚ) αριθ. 2727/75 (3).  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Ιουνίου 1986.  Για το Συμβούλιο  Ο Πρόεδρος  H. van den BROEK  (1) ΕΕ αριθ. L 72 της 18. 3. 1983, σ. 3.  (2) ΕΕ αριθ. L 72 της 15. 3. 1986, σ. 1.  (3) ΕΕ αριθ. L 281 της 1. 1. 1975, σ. 1.